Sanctimony

***Sanctimony*** ir Latvijas smagā roka mūzikas grupa. Paši grupas dalībnieki savu mūzikas stilu dēvē par *[[death 'n' roll]]*. Grupa pastāv kopš 1994. gada, lai gan šo gadu laikā grupas sastāvs ir mainījies vairākas reizes. Tāpat ir mainījies mūzikas žanrs — sākotnēji grupa spēlēja nāves metālu, bet kopš 2002. gada spēlē smagā roka stilā.

## Biogrāfija
Grupu Sanctimony 1994. gadā nodibināja Jānis (balss), Viesturs (ģitāra), Kārlis (bungas) un Rihards (bass). Sākotnēji tā spēlēja savu iecienīto grupu dziesmu kaverversijas nāves metāla stilā.

1996. gadā pēc Riharda aiziešanas no grupas, kad tai pievienojas Viktors (basģitāra) un Roberts (ģitāra). Tiek ierakstīts grupas pirmais demoieraksts *[[When The Sun Was God]]*, kas ietver vairākas nu jau pašsacerētas dziesmas, kā arī divas latviešu tautasdziesmu apdares.

Pēc vairākām sastāva maiņām 1998. gadā tiek ierakstīts grupas debijas albums *[[Eternal Suffering]]*, ko 2000. gadā kompaktdiska formātā izdod *[[Father Productions]]*. Albuma ierakstā piedalās Jānis, Kārlis un Viesturs, bet basa un otras ģitāras partiju ierakstu veic pieaicināti sesijas mūziķi.

1999. gadā grupai pievienojas Jānis (ģitāra) un Deniss (basģitāra) un līdz ar to arī beidzas biežās sastāva maiņas.

2001. gadā grupa veic savu pēdējo ierakstu nāves metāla stilā. Tas ir tā arī neizdotais minialbums *[[Lirix]]*.

2002. gadā grupa izlemj mainīt savu mūzicēšanas stilu. 2003.gadā grupa ieraksta divu dziesmu demo, no kurām kompozīcija *[[Devil and Men (dziesma)|Devil And Men]]* iekļūst *[[Radio SWH Rock]]* Top 20 un to neatstāj 20 nedēļas, līdz pat Top 20 slēgšanai. Dziesma topā sasniedz otro vietu.

2004. gada vasarā tiek sākts albuma *[[Devil and Men (albums)|Devil and Men]]* ieraksts. Tiek ierakstītas desmit pašu sacerētas dziesmas, kā arī divas kaverversijas — *[[Black Sabbath]]* dziesmai *[[Into The Void]]* un *[[The Police]]* dziesmai *[[Synchronicity II]]*. Grupa sniedz daudz koncertus, tai skaitā kā iesildošā grupa *[[Whitesnake]]* koncertā Rīgā.

2005. gadā tiek pabeigts un Platforma Records paspārnē izdots albums *Devil and Men*, kas tiek prezentēts Valmieras rokfestivālā. Dziesma *[[Lover]]* sasniedz pirmo vietu Radio SWH Rock Top 20. Sanctimony uzstājas kā ieslidošā grupa *[[Entombed]]* un *[[Judas Priest]]* koncertos.

2006. gadā tiek sākts darbs pie jaunā albuma *[[Hell in Stereo]]*, kas tiek izdots 2007. gadā *[[Aghast Recordings]]* paspārnē. Tajā ir 13 pašu sacerētas kompozīcijas, kā arī grupas AC/DC dziesmas *[[Back in Black (dziesma)|Back in Black]]* kaverversija. Tiek uzfilmēts videoklips dziesmai *[[Heading Mexico]]*.

2016. gadā izdeva albumu *[[Unholy Five]]*, *[[Thunderforge Records]]* paspārnē, tajā ir 10 skaņdarbi angļu valodā.

## Sastāvs

### Pašreizējais sastāvs
* Jānis Boļšaks — balss (1994—pašlaik)
* Viesturs Grīnbergs — ģitāra (1994—pašlaik)
* Pauls Ruško — ģitāra (2010—pašlaik)
* Deniss Denisenko — basģitāra, balss (1998—pašlaik)
* Jēkabs Zemzaris — bungas (2007—pašlaik)

### Bijušie dalībnieki
* Rihards — basģitāra (1994—1996)
* Viktors — basģitāra (1996—1998)
* Roberts — ģitāra (1996—1998)
* Kārlis Jakubonis (1994—2007)
* Jānis Aizkalns (1999—2010)

## Diskogrāfija

## Koncerti
Grupai ir ilgstoša koncertu pieredze gan Latvijā, gan citās Eiropas valstīs — Igaunijā, Lietuvā, Baltkrievijā, Polijā, un citviet. Sanctimony “iesildījusi” tādas pasaulē zināmas grupas, kā *[[Judas Priest]]*, *[[Whitesnake]]*, *[[Entombed]]*, *[[Dismember]]*, uc.

## Ārējās saites
* Grupas oficiālā mājaslapa  
* ''Draugiem.lv'' profils 
* ''MySpace'' profils 

* ''Encyclopaedia Metallum'' ieraksts